《陈道复舟访遂携同泛二首 其一》
明代·王宠

我家濠水上，落日啸清流。鼓柁惭相问，倾杯忝共游。

江空时影雁，风荡半扶鸥。恣意乾坤阔，苍苍横翠眸。

作者简介：（1494—1533）明苏州府吴县人，字履仁，后字履吉，号雅宜山人。为蔡羽先生门生，居洞庭三年，既而在石湖之滨读书二十年。由诸生贡入国子监。工书画，行书疏秀出尘，妙得晋法。于书无所不窥。诗刻尚风骨。有《雅宜山人集》。